Grand Theft Auto: San Andreas

Grand Theft Auto: San Andreas je akčná počítačová hra od firmy Rockstar Games a Rockstar North, distribútorom je firma Take 2. San Andreas je treťou trojrozmernou hrou zo série GTA, piata hra zo série v poradí celkom. Hra bola pôvodne určená len pre konzolu Playstation 2. Verzia pre Xbox a Microsoft Windows bola vydaná o rok neskôr. Hlavná postava je Carl "CJ" Johnson.

V roku 2010 bola hra označená ako "3. najlepšie sa predávajúca hra všetkých čias".Na konci roka 2013 vyšiel port tejto hry pre Android, iOS a Windows Phone.

 Hlavné postavy 
Carl Johnson "CJ" – vyrastal v problematickej rodine so svojimi dvomi bratmi, Brian a Sweetom, so sestrou Kendl a s ich matkou Beverly, bez otca, ktorý mu zomrel, keď bol ešte malý. Keď Carlovi zomrie mladší brat Brian, odchádza z Los Santos do Liberty City. Vráti sa až po piatich rokoch, keď mu niekto zavraždí matku. Postavu daboval Young Maylay.

Sean Johnson "Sweet" – najstarší z troch bratov. Po smrti otca prevzal zodpovednosť nad rodinou. Stal sa členom gangu Grove Street Families a neskôr mu začal aj šéfovať. Snaží sa držať si odstup od drog rovnako, ako jeho gang. Smrť Briana dával za vinu Carlovi a kvôli tlaku, čo Sweet na Carla vyvíjal bol CJ nútený odísť. Sweet ho neskôr obvinil, že ich rodinu opustinil v ťažkých časoch a vyčíta mu to aj po návrate do Los Santos. Ich odlišné názory sú taktiež príčinou ich neustálych hádok. Postavu daboval Faizon Love.

Kendall Johnsonová "Kendll" – jediná sestra oboch bratov. Chodí s Cesarom Vialpandom, šéfom nepriateľského gangu Variors Los Aztecas, čo zapriňuje ich neustále hádky. Postavu dabovala Yo Yo.

Melvis Harris "Big Smoke" – dlhoročný člen gangu Grove Street Families, jeho potenciálny vodca a CJov priateľ. Neskôr začne tajne obchodovať s nepriateľským gangom Ballas. Na konci hry ho CJ zabije. Postavu daboval Clifton Powell.

Lance Wilson "Ryder" – člen gangu Grove Street Families a CJov priateľ. Je závislý od drog. Žiaľ, rovnako ako Big Smoke aj on sa spikne proti gangu. Daboval Mc Eiht.

Poručík Frank Tenpenny – jeden z troch skorumpovaných policajtov taktiež spolupracuje s gangom Ballas. Na konci hry zomrie pri autonehode. Daboval Samuel L. Jackson.

 Príbeh 
Príbeh sa začína v roku 1992, keď sa CJ vracia z Liberty City naspäť do Los Santos na pohreb svojej matky. Hoci mal v pláne vrátiť sa späť do Liberty City, rozhodol sa pomôcť svojej rodine a rozpadajúcemu sa gangu. Najprv sa mu to celkom darí, no keď zistí že ho Big Smoke a Ryder zradili, všetko sa začne znova kaziť. Jeho brata takmer zabije nepriateľský gang pri prestrelke a aj napriek tomu že sa uzdraví, bude zatknutý.

CJ prevezú traja skorumpovaní policajti na vidiek.

Keď splní niekoľko misií na vidieku, dostane sa do mesta San Fierro. Tam sa opäť viac dozvie o zrade svojich priateľov a taktiež tam zabije Rydera.

Neskôr pokračuje do púšte, kde stretne aj jedného vládneho agenta, ktorý mu po splnení niekoľkých misií dostane jeho brata z väzenia.

CJ ďalej ide do Las Venturas a odtiaľ sa opäť vráti do Los Santos, kde dokončí, čo začal. Tam taktiež zabije niekoľkých svojich bývalých priateľov, ktorí boli taktiež zapletení do sprisahania a nakoniec trest postihne aj Big Smoka a poručíka Tenpennyho.

 Lokácie 
Hra sa odohráva vo fiktívnom štáte San Andreas, v ktorom sa nachádzajú tri fiktívne veľkomestá: Los Santos (Los Angeles), San Fierro (San Francisco) a Las Venturas (Las Vegas), ktoré sú vytvorené podľa skutočných rovnomenných miest. Tieto mestá sú predelené vidiekom a púšťou. Ako podklad boli použité štáty Kalifornia a Nevada.

Mestá a oblasti sa vám aktivujú postupne s príbehom. Mapa je robená tak, aby čo najviac minimalizovala možnosť dostať sa do neaktivovaných miest. Aj keby ste sa tam dostali napr. loďou, lietadlom alebo jetpackom, na návšteve by ste museli čeliť mnohým útokom zo strany polície, FBI alebo armády a je takmer nemožné bez aktivovaných cheatov tam prežiť.

Taktiež sa medzi vidiekom a San Fierrom nachádza najvyššia a jediná hora Mount Chillad (Mount Diablo) s výškou 800 metrov, na ktorú môžu hráči vyliezť, skákať z nej padákom, zísť ju na horskom bicykli alebo terénnej motorke, či štvorkolke a tiež sa na nej organizujú preteky. Ďalej hráči môžu navštíviť Shermanovu priehradu (podľa Hooverovej priehrady). Tiež sa uprostred púšte nachádza tajná základňa Area 69, ktorá je pomenovaná podľa Oblasti 51. Žiaľ na základňu je vstup zakázaný. Ak sa tam veľmi chcete pozrieť musíte si aktivovať cheaty.

 Los Santos 
Los Santos je najväčšie mesto v San Andreas. Rovnako ako ostatné je rozdelené na niekoľko častí: Ganton (Compton), Willowfield (Willowbrook), Jefferson (Watts), Idlewood (Inglewood) a East Los Santos (East Los Angeles). Nachádza sa tu ďalej rušné centrum, ktoré bolo robené podľa skutočného centra Los Angeles, Santa Maria Beach (Santa Monica) a Verona Beach (Venice Beach). Medzi ďalšie zaujímavé oblasti patrí napr. Vinewood a obrovský nápis Vinewood Sign podľa predlohy Hollywoodu alebo najvyššia budova v hre robená podľa predlohy US Bank Tower.

 San Fierro 
Najmenšie mesto v San Andreas, charakteristické kopcovitým terénom. Obsahuje rovnaké lokality ako San Francisco napr. Golden Gate Bridge (v hre Gant Bridge), Transamerica Pyramid (Big Pointy Building), Lombart Street, San Francisco Bay Bridge alebo čínsku štvrť. Niektoré oblasti sú dokonca zničené zemetrasením, rovnako ako v San Franciscu.

 Las Venturas 
Las Venturas je druhé najväčšie mesto v San Andreas. Tak ako jeho predloha, mesto Las Vegas, je domovom legalizovaného hazardu a rôznych kasín. Niekoľko kasín je prístupných v hre a je možné si v nich zahrať blackjack, poker, ruletu alebo hracie automaty. Sú tu taktiež strip kluby, ktoré rovnako, ako hazard k Las Vegas patria. Centru mesta dominuje ulica The Strip, na ktorej sa nachádzajú známe lasvegaské kasína, napr. Excalibur Hotel and Casino, Sfinga a pyramída Luxor Hotel, kasíno Circus Circus a mnoho ďalších. Autori nezabudli ani na nápis Welcome to Fabulous Las Vegas, ktorý sa nachádza pri príjazde do mesta (v hre teda Welcome To Fabulous Las Venturas).

 Zbrane a vybavenie 
 Zbrane na blízko: päsť, boxer, bejzbalová pálka, obušok, tágo, palica, lopata, vojenský nôž, golfová palica, katana, motorová píla
 Pištole: ,  s tlmičom, Desert Eagle.50
 Samopaly: Uzi, Tec 9, MP5
 Brokovnice: pumpovacia brokovnica, odpílená brokovnica, SPAS 12
 Útočné pušky: AK-47, M4A1
 Pušky ďalekého dostrelu: lovecká puška, policajná odstreľovania puška
 Ťažké zbrane: RPG 7, minigun, plameňomet, STINGER Missile
 Vrhacie zbrane: granát, flashbang, Molotovov kokteil, diaľkovo odpalovaná nálož
 Vybavenie: termovízia, noktovízor, fotoaparát, sprej, padák, hasiaci prístroj, jetpack, mobilný telefón, nepriestrelná vesta

 Cheaty 
Cheaty sú kódy, ktoré uľahčujú hrateľnosť hry, alebo ju obohacujú. Cheaty sa aktivujú jednoducho napísaním počas hrania. Netreba ich písať do žiadneho príkazového riadku, alebo do nejakého okna. Stačí len stlačiť príslušné klávesy. Keď je cheat aktivovaný a vy ho zadáte ešte raz deaktivuje sa. Niektoré sú jednorazové, ako napr. HESOYAM, keď ho zadáte ešte raz, zdravie a vesta sa vám obnovia opäť na maximum a pripočíta sa vám ďalších 250 000 $. Tu sú niektoré z nich:
Zbrane, zdravie a vestaTHUGSARMOURYSúbor zbraní 1NUTTERSTOYSSúbor zbraní 2UZUMYMWSúbor zbraní 3PROFESSIONALSKITSúbor zbraní 3ROCKETMANJetpackLETSGOBASEJUMPINGPadákPROFESSIONALKILLERHodnosť HITMAN vo všetkých zbraniachOUIQDMWMaximálna presnosť zbraní počas jazdyINEEDSOMEHELPZdravie, vesta a 250 000 $NOONECANHURTMENeobmedzené zdravie okrem výbuchov, topenia sa, pádov z výšky a zbraní z policajnej helikoptéry FULLCLIPNeobmedzená munícia
Polícia, atribúty a gangy TURNUPTHEHEATZvýši úroveň hľadanosti o 2 hviezdičkyTURNDOWNTHEHEATVymaže úroveň hľadanostiBRINGITONZvýši úroveň hľadanosti o 6 hviezdičiekTESTEDUCATIONALSKILLSNikdy nebudete hľadaníMUNASEFAdrenaline ModeKANGAROOMega skokIAVENJQMega úderIAMNEVERHUNGRYNikdy nebudete hladnýCVWKXAMNeobmedzený kyslíkBTCDBCBTlstýKVGYZQKChudýJYSDSODMax svalyOGXSDAGMax RespectMROEMZHČlenovia gangu sú všadeBIFBUZZGangy ovládajú ulice
Dopravné prostriedkyALLCARSGOBOOMVšetky autá vybuchnúXICWMDNeviditeľné autoPGGOMOYPerfektné ovládánieZEIIVGVšade sú zelené semaforyALLDRIVERSARECRIMINALSAgresívni vodičiFLYINGFISHLode lietajúBGKGTJHNa ceste sú lacné autáCHITTYCHITTYBANGBANGAutá lietajúTOUCHMYCARYOUDIESmash 'n' BoomSPEEDFREAKVšetky autá majú nitroBSXSGGCAutá odlietajú po zásahuTHGLOJZnižuje premávku na cestáchVQIMAHAAutá majú maximálne atribútyVyvolávanie dopravných prostriedkovTIMETOKICKASSRhinoCQZIJMBBloodring BangerJQNTDMHRancherPDNEJOHRacecarVPJTQWVRacecar #2AQTBCODXRomeroKRIJEBRStretchUBHYZHQTrashmasterJUMPJETHydraKGGGDKPVortex HovercraftOHDUDEHunterAKJJYGLCQuadAMOMHRERTanker TruckEEGCYXTDozerURKQSRKStunt PlaneAGBDLCIDSpawn Monster
Počas hraniaAJLOJYQYChodci útočiaGHOSTTOWNŽiadní chodci a znížená premávkaBAGOWPGVypísaná odmena na vašu hlavuFOOOXFTVšetci sú ozbrojeníGOODBYECRUELWORLDSamovraždaBLUESUEDESHOESElvis je všadeCIKGCGXBeach PartyAFPHULTLNinja ThemeBEKKNQVSlut MagnetSTATEOFEMERGENCYRiot ModePRIEBJFunhouse ThemeSJMAHPERekrutovaní ľudia ()BMTPWHRCountry Vehicles a chodci, získajú 2 nákladiakyZSOXFSQRekrutovaní ľudia (raketomet)
Počasie a hrátky s časomAFZLLQLLSlnečný deňICIKPYHHorúci deňALNSFMZOZamračenéAUIFRVQSDaždivoCFVFGMJHmlaMGHXYRMBúrkaCWJXUOCPiesočná búrkaYSOHNULRýchlejšie plynutie časuPPGWJHTRýchlejšia hraLIYOAAYPomalšia hraXJVSNAJVždy polnocOFVIACOranžová obloha 21:00 

 Hviezdičky hľadanosti 
Počet hviezdičiek udáva aké silné policajné jednotky idú. Keď spravíte niečo nezákonné a niekto to uvidí, pribudne vám hviezdička. Potom vám budú pribúdať ďalšie a to podľa závažnosti vašich činov, napríklad keď zabijete policajta. Maximálny počet hviezdičiek je 6. Ak vás zatknú, ocitnete sa na najbližšej policajnej stanici. Budú vám odobrané všetky zbrane a zaplatíte pokutu.

1 hviezdička – idú po vás neorganizovaní policajti. Niekedy ide jeden sám v policajnom aute. Ak máte predvolenú zbraň na blízko, pôjdu po vás s obuškom, ale ak vytiahnete strelnú zbraň, začnú po vás strieľať.

2 hviezdičky – policajti sú viac organizovaní. Jazdia dvaja v aute a už len strieľajú.

3 hviezdičky – okrem viacej policajtov, pôjde po vás aj guľometom vyzbrojený vrtuľník.

4 hviezdičky – polícia nestačí a tak sa zapájajú aj jednotky SWAT vyzbrojené samopalmi. Majú na sebe nepriestrelné vesty, jazdia v špeciálnych dodávkach a spúšťajú sa z vrtuľníkov. 

5 hviezdičiek – na pomoc je privolaná FBI. Majú špeciálne upravené jeepy, samopaly a letiajú dva vrtuľníky.

6 hviezdičiek – tu sa zapája armáda. Idú po vás vojenské helikoptéry, tanky a desiatky vojakov vo vojenskom nákladiaku vyzbrojených útočnými puškami M4A1.

 Kontroverznosť 
Hra sa často stávala – najmä v Nemecku či USA – terčom politických útokov, snažiacich sa ju zakázať pre zobrazované násilie, zločiny. De facto šlo o obyčajný hon na čarodejnice, na ktorom sa snažili niektorí – napríklad Hillary Clintonová hru škandalizovať.Článok o aktivitách Hilary Clinton Paradoxne tak hre jedine zvýšili predajnosť. Hra obsahuje vyše 100 misií, čo je dosiaľ najviac misií v sérii.

 Referencie 

Kategória:Počítačové hry z 2004
Kategória:Akčné počítačové hry a videohry
Kategória:Grand Theft Auto
Kategória:Hry pre Xbox
Kategória:Third-person-shooter
Kategória:Hry pre Windows